ส่วนที่ 1

บริษัทที่ออกหลักทรัพย์

ความเป็นมา บริษัท เมืองไทยประกันภัย จำกัด (มหาชน)

20 มิถุนายน 2551 ก้าวแรกสู่บริษัทประกันวินาศภัยระดับแนวหน้าของประเทศไทย ภายใต้ชื่อ
“บริษัท เมืองไทยประกันภัย จำกัด (มหาชน)” การเปิดบันทึกหน้าใหม่ในครั้งนี้ เกิดจาก
“การควบกิจการระหว่าง บริษัท ภัทรประกันภัย จำกัด (มหาชน) และ บริษัท เมืองไทยประกันภัย
จำกัด” เป็นการผนึกกำลังครั้งประวัติศาสตร์ของธุรกิจประกันวินาศภัย เพื่อเพิ่มความแข็งแกร่ง
และศักยภาพในการแข่งขันทางธุรกิจ และการให้บริการ โดยรวมความเชี่ยวชาญของทั้ง 2 บริษัท
ให้ส่งเสริมจุดเด่นซึ่งกันและกันอย่างลงตัว
รวมไปถึงการแสดงความพร้อมเพื่อสนองตอบนโยบายการเปิดเสรีธุรกิจประกันภัยในอนาคตอันใกล้

“
ด้วยเป้าหมายและความมุ่งมั่นเพื่อประกาศชื่อสู่ความเป็นบริษัทประกันวินาศภัยชั้นนำอันดับต้นของประเทศภายใน
5 ปี ด้วยเบี้ยประกันภัยที่เติบโตเพิ่มขึ้น 2 เท่า หรือ 7,000 ล้านบาท และเป็นบริษัทที่มีความมั่นคง
และจดทะเบียนในตลาดหลักทรัพย์ ด้วยทุนจดทะเบียน 590 ล้านบาท
มีความเป็นมืออาชีพด้านการประกันภัย
รวมไปถึงเป็นบริษัทประกันวินาศภัยของคนไทยที่มีการบริหารงานด้วยหลักจริยธรรมและความโปร่งใส
ยึดหลักธรรมาภิบาล ” โดยมีคุณกฤตยา ล่ำซำ และคุณนวลพรรณ ล่ำซำ
ดำรงตำแหน่งกรรมการผู้จัดการ

บริษัท เมืองไทยประกันภัย จำกัด (มหาชน) เสริมสร้างความเชื่อมั่นแก่สาธารณชน
ด้วยพัฒนาการที่ดีมาโดยตลอด
มีเอกลักษณ์ในความเป็นบริษัทประกันวินาศภัยของคนไทยที่เน้นการบริหารงานด้วยความโปร่งใส
ยึดหลักธรรมาภิบาล ให้ความใส่ใจสังคม
ซึ่งผู้บริหารและพนักงานทุกคนตระหนักถึงความสำคัญและร่วมใจกันรักษาไว้อย่างต่อเนื่อง
จากการดำเนินงานที่มีประสิทธิภาพประกอบกับการให้บริการที่ซื่อสัตย์สุจริตแก่ลูกค้าจนได้รับความไว้วางใจ
ทำให้ชื่อเสียงของบริษัท เป็นที่รู้จักและยอมรับของสาธารณชนทั่วไป

จากวิสัยทัศน์และพันธกิจของบริษัท สู่กระบวนการบริหารจัดการอย่างมืออาชีพ ทำให้บริษัท
เมืองไทยประกันภัย จำกัด (มหาชน)
มุ่งมั่นในการเป็นบริษัทประกันวินาศภัยที่มีความพร้อมในการพัฒนาขีดความสามารถในการดำเนินงาน
ทั้งด้านบุคลากรที่มีคุณภาพและการพัฒนาระบบเทคโนโลยีสารสนเทศที่ทันสมัย
พร้อมนำเสนอความคุ้มครองที่สามารถตอบสนองได้ครบทุกความต้องการของลูกค้า
โดยเน้นความสำคัญในการให้บริการลูกค้าครอบคลุมทั่วทุกภูมิภาคของประเทศ
มีช่องทางการให้บริการหลากหลาย ผู้เอาประกันสามารถแจ้งเหตุได้ตลอด 24 ชั่วโมง บริษัท
พร้อมยืนหยัดเคียงข้างลูกค้าในทุกสถานการณ์
เพื่อให้คุณรู้สึกอบอุ่นใจและยิ้มได้เมื่อทำประกันภัยกับเมืองไทยประกันภัย ดังสโลแกน “
เมืองไทยประกันภัย ยิ้มได้เมื่อภัยมา ”

ความรับผิดชอบต่อสังคมขององค์กรธุรกิจ Corporate Social Responsibility (CSR)

บริษัท เมืองไทยประกันภัย จำกัด (มหาชน) ให้ความสำคัญ
ด้านความรับผิดชอบต่อสังคมขององค์กรธุรกิจ: Corporate Social Responsibility (CSR)
โดยมุ่งมั่นดำเนินกิจกรรมและโครงการเพื่อสังคมมาอย่างต่อเนื่องและจริงจัง
โดยตระหนักถึงความรับผิดชอบที่พึงมีต่อสังคมโดยรวม ทั้งนี้ได้มีนโยบายจัดทำโครงการต่างๆ
ที่ให้ความช่วยเหลือ และสนับสนุนกิจกรรมที่เป็นประโยชน์ต่อสังคม

ที่ผ่านมา บริษัท
ได้ดำเนินงานด้านกิจกรรมส่งเสริมและสนับสนุนด้านคนพิการทั้งในระดับชุมชนประเทศ
รวมทั้งให้การสนับสนุนด้านการรักษาพยาบาลผู้ป่วยที่ขาดแคลนทุนทรัพย์
อีกทั้งบริษัทได้ให้การสนับสนุนและบริจาคเงิน สิ่งของ ช่วยเหลือผู้ด้อยโอกาสในท้องถิ่นทุรกันดาร
และการส่งเสริมรณรงค์ปลูกฝังค่านิยมที่ดีงามแก่เด็กและเยาวชนไทย

พร้อมกันนี้ พันธกิจ (Mission) หลักที่สำคัญของบริษัทประการหนึ่ง คือ
การเป็นผู้นำในธุรกิจประกันวินาศภัยที่ให้ความสำคัญกับการทำกิจกรรมต่างๆ เพื่อสังคมและพนักงาน
ภายใต้ปรัชญา คือ ความรับผิดชอบต่อสังคมขององค์กรธุรกิจ :

โครงการ “อาสาเมืองไทยฯ”

บริษัท เมืองไทยประกันภัย จำกัด
(มหาชน)  มุ่งมั่นดำเนินงานด้านกิจรรมองค์กรเพื่อสังคมอย่างต่อเนื่อง
และจริงจัง โดยตระหนักดีถึงความรับผิดชอบที่พึงมีต่อสังคมโดยรวม ทั้งนี้ได้มีนโยบายจัดทำโครงการต่างๆ
ที่ให้ความช่วยเหลือ และสนับสนุนกิจกรรมที่เป็นประโยชน์ต่อสังคมมาโดยตลอด

 ที่ผ่านมา บริษัท ให้ความสำคัญ ด้านความรับผิดชอบต่อสังคมขององค์กรธุรกิจ : Corporate
Social Responsibility
(CSR) โดยเฉพาะในด้านกิจกรรมส่งเสริมและสนับสนุนด้านคนพิการทั้งในระดับชุมชน ประเทศ
นอกเหนือไปจากนั้น ยังให้การสนับสนุนและบริจาคเงิน
สิ่งของช่วยเหลือผู้ด้อยโอกาสในท้องถิ่นทุรกันดาร
รวมทั้งการส่งเสริมรณรงค์ปลูกฝังค่านิยมที่ดีงามแก่เด็กและเยาวชนไทย 

พร้อมกันนี้ได้ประกาศ  MISSION หลักที่สำคัญของบริษัท คือ
การเป็นผู้นำในธุรกิจประกันวินาศภัยที่ให้ความสำคัญกับการทำกิจกรรมต่างๆ
เพื่อสังคมและพนักงาน โดยตระหนักดีถึงความรับผิดชอบที่พึงมีต่อสังคมโดยรวม
ทั้งนี้การดำเนินกิจกรรมต่างๆ ทั้งภายในและภายนอกตามนโยบายของบริษัท
จำเป็นที่จะต้องอาศัยพนักงานของบริษัทให้มีส่วนร่วมกับกิจกรรมต่างๆ มากที่สุด
เพราะพนักงานคือหัวใจสำคัญขององค์กร จึงได้จัดให้มีโครงการอาสาเมืองไทยฯ ขึ้นมา
เพื่อส่งเสริมความสำเร็จด้าน CSR อีกทั้งยังเป็นการส่งเสริมให้พนักงานมีส่วนร่วมต่อกิจกรรม CSR
และเป็นการประชาสัมพันธ์ภาพลักษณ์ที่ดีขององค์กรต่อสาธารณชน

กิจกรรมเพื่อสังคม ในปี 2551

นักกีฬาคนพิการร่วมเชียร์ไทยในโอลิมปิกเกมส์ 2008

บริษัท เมืองไทยประกันภัย จำกัด (มหาชน) ร่วมกับ ธนาคารกสิกรไทย จำกัด (มหาชน)
นำทัพนักกีฬาคนพิการ อดีตทีมชาติไทย บินสู่ปักกิ่ง ประเทศจีน เพื่อร่วมเชียร์ไทยในโอลิมปิกเกมส์
2008 จำนวนกว่า 30 คน พร้อมคณะผู้บริหาร บริษัท การบินไทย จำกัด (มหาชน)
ให้เกียรติร่วมส่ง ณ สนามบินสุวรรณภูมิ

สนับสนุนการจัดมหกรรมนวัตกรรมส่งเสริมศักยภาพคนพิการไทย

บริษัท เมืองไทยประกันภัย จำกัด (มหาชน)
ร่วมกับสำนักงานส่งเสริมและพัฒนาคุณภาพชีวิตคนพิการแห่งชาติ และมหาวิทยาลัยธรรมศาสตร์
จัดงานมหกรรมนวัตกรรมส่งเสริมศักยภาพคนพิการไทย เมื่อวันที่ 27 – 28 สิงหาคม 2551 ณ
มหาวิทยาลัยธรรมศาสตร์ ท่าพระจันทร์
ซึ่งงานนี้เป็นการแสดงศักยภาพของคนพิการไทยว่ามีความสามารถเทียบเท่ากับคนทั่วไป

กิจกรรมเครือข่ายนิสิต นักศึกษา “Youth Day ทำดีไร้ยางอาย ครั้งที่ 2”

บริษัท เมืองไทยประกันภัย จำกัด (มหาชน) มอบทุนสนับสนุนจำนวน 30,000 บาท
แก่เครือข่ายเยาวชนพัฒนาศักยภาพ Youth for Next Step ของกลุ่มนิสิต นักศึกษา
และนักเรียนจากสถาบันการศึกษาทั่วประเทศ เพื่อจัดกิจกรรม “Youth Day ทำดีไร้ยางอาย
ครั้งที่2” โดยมีตัวแทนนิสิตจุฬาลงกรณ์มหาวิทยาลัย พร้อมสมาชิกเครือข่ายเป็นตัวแทนรับมอบ
นับเป็นอีกหนึ่งกิจกรรมที่บริษัท ร่วมเป็นผู้สนับสนุนหลัก
ทั้งนี้เพื่อต้องการส่งเสริมและสนับสนุนเยาวชนให้เป็นคนดี คนเก่ง และมีจิตอาสา
เพื่อการมีส่วนร่วมในการพัฒนาสังคมต่อไป ภายใต้คอนเซ็ปต์ “ทำดีก็เท่ได้”

กลุ่มเมืองไทยร่วมรณรงค์สิ่งแวดล้อม

บริษัท เมืองไทยประกันภัย จำกัด (มหาชน) และ บริษัท เมืองไทยประกันชีวิต จำกัด
เข้าร่วมโครงการ Shred 2 Share กับบริษัท อินโฟเซฟ จำกัด
ซึ่งเป็นโครงการที่นำกระดาษที่ใช้แล้วมาเข้าสู่กระบวนการรีไซเคิล เพื่อนำกลับมาใช้ใหม่
และถ้าบริษัท มีกระดาษที่ใช้แล้วมาเข้าโครงการนี้ทุกๆ จำนวน 2 ตัน บริษัท อินโฟเซฟ
จะสมทบเงินทุน 2,000 บาท สำหรับการซื้อหนังสือบริจาคให้แก่เด็กนักเรียนที่ยากจน
โครงการนี้นอกจากจะรักษาสิ่งแวดล้อมแล้ว ยังเป็นการสนับสนุนการศึกษาของเด็กนักเรียนด้วย

กิจกรรม “แบ่งฝันปันรัก”

บริษัท เมืองไทยประกันภัย จำกัด (มหาชน) ทำความดีส่งท้ายปี 2551 ณ โรงเรียนศรีสังวาลย์
ของมูลนิธิอนุเคราะห์คนพิการ ในพระราชูปถัมภ์ของสมเด็จพระศรีนครินทรา บรมราชชนนี
ด้วยการเลี้ยงอาหารกลางวันน้องๆ ผู้พิการจำนวนกว่า 300 คน
พร้อมกันนี้ยังได้สนับสนุนการปลูกผักไร้ดินปลอดสารพิษ (ไฮโดรโพนิค)
การมอบอุปกรณ์กีฬาและชุดสนับสนุนการเรียนการสอนของน้องๆ ผู้พิการอีกจำนวนมาก
สร้างความประทับใจ และรอยยิ้มทั้งผู้ให้และผู้รับ ตามสโลแกนว่า “แบ่งฝันปันรัก”

โครงการอาสาสมัครแพทย์พยาบาลไทยและนานาชาติจากสหรัฐอเมริกา

บริษัท เมืองไทยประกันภัย จำกัด (มหาชน)
สนับสนุนโครงการอาสาสมัครแพทย์พยาบาลไทยและนานาชาติจากสหรัฐอเมริกา
ซึ่งเป็นโครงการรักษาผู้ป่วยโรคปากแหว่ง จมูกโหว่ง และโรคทางสายตา ณ โรงพยาบาลตำรวจ
และวชิระพยาบาล โดยบริษัท ให้การช่วยเหลือค่าเดินทางสำหรับผู้ป่วย
และประสานงานเรื่องที่พักและรถรับส่งผู้ป่วย
รวมทั้งรับผิดชอบค่าที่พักของคณะแพทย์พยาบาลไทยและนานาชาติจากสหรัฐอเมริกา
โครงการนี้มีจำนวนผู้ป่วยที่มาขอรับการรักษาประมาณ 800 คน

1. ข้อมูลทั่วไป

1.1 ชื่อบริษัท บริษัท เมืองไทยประกันภัย จำกัด (มหาชน)

ชื่อย่อ MTI

ทะเบียนเลขที่ 0107551000151

ประกอบธุรกิจ รับประกันวินาศภัย

สถานที่ตั้ง เลขที่ 252 ถนนรัชดาภิเษก

แขวงห้วยขวาง เขตห้วยขวาง กรุงเทพมหานคร 10310

โทรศัพท์ 0-2665-4000, 0-2290-3333

โทรสาร 0-2665-4166, 0-2274-9511, 0-2276-2033

เว็บไซต์ www.muangthaiinsurance.com

ทุนจดทะเบียน 590,000,000 บาท

ทุนชำระแล้ว 590,000,000 บาท

ประกอบด้วยหุ้นสามัญ 59,000,000 หุ้น มูลค่าหุ้นละ 10 บาท

1.2 นิติบุคคลที่บริษัท ถือหุ้นและมีการประกอบธุรกิจที่เป็นสาระสำคัญ

ชื่อบริษัท บริษัท เมืองไทยเรียลเอสเตท จำกัด (มหาชน)

สถานที่ตั้ง เลขที่ 252/251, 252/253 อาคารเมืองไทย-ภัทรคอมเพล็กซ์ อาคาร 2 ชั้น 6

ถนนรัชดาภิเษก ห้วยขวาง กรุงเทพมหานคร 10310

เบอร์โทรศัพท์ 0-2693-3399

ประเภทธุรกิจ พัฒนาอสังหาริมทรัพย์

ทุนจดทะเบียน 4,830,000,000 บาท

ทุนที่ชำระแล้ว 4,794,064,050 บาท

จำนวนหุ้นที่ออกจำหน่าย หุ้นสามัญ 96,000,000 หุ้น

หุ้นบุริมสิทธิ์ 383,406,405 หุ้น

จำนวนหุ้นที่บริษัทถือ หุ้นสามัญ 10,983,945 หุ้น คิดเป็นร้อยละ 11.44

หุ้นบุริมสิทธิ์ 43,094,365 หุ้น คิดเป็นร้อยละ 11.24

1.3 บุคคลอ้างอิง

- นายทะเบียนหุ้น บริษัทศูนย์รับฝากหลักทรัพย์ (ประเทศไทย) จำกัด

ที่ตั้ง เลขที่ 62 อาคารตลาดหลักทรัพย์แห่งประเทศไทย

ชั้น 4,7 ถนนรัชดาภิเษก แขวงคลองเตย

เขตคลองเตย กรุงเทพมหานคร 10110

โทรศัพท์ 0-2229-2800

โทรสาร 0-2359-1259

Call Center 0-2229-2888

e-mail contact.tsd@set.co.th

เว็บไซต์ www.tsd.co.th

- ผู้สอบบัญชี บริษัท สำนักงาน เอินส์ท แอนด์ ยัง จำกัด โดย

นายโสภณ เพิ่มศิริวัลลภ ผู้สอบบัญชีรับอนุญาตทะเบียนเลขที่ 3182 และ/หรือ

นางสาววิสสุตา จริยาธนากร ผู้สอบบัญชีรับอนุญาตทะเบียนเลขที่ 3853 และ/หรือ

นางนงลักษณ์ พุ่มน้อย ผู้สอบบัญชีรับอนุญาตทะเบียนเลขที่ 4172 และ/หรือ

นายชยพล ศุภเศรษฐนนท์ ผู้สอบบัญชีรับอนุญาตทะเบียนเลขที่ 3972

ที่ตั้ง เลขที่ 193/136-137 อาคารเลครัชดา ออฟฟิต คอมเพล็กซ์

ชั้น 33 ถนนรัชดาภิเษก แขวงคลองเตย เขตคลองเตย กรุงเทพมหานคร10110

โทรศัพท์ 0-2264-0777 , 0-2661-9190

โทรสาร 0-2264-0790 , 0-2661-9192

- สำนักเลขานุการบริษัท บริษัท เมืองไทยประกันภัย จำกัด (มหาชน)

โทรศัพท์ 0-2290-3221-4

โทรสาร 0-2276-4050